ddrg/super_eurlex huggingface dataset:
Euroopa Liidu Teataja L 300 , 31/12/1972 Lk 0188 - 0188

Soomekeelne eriväljaanne: Peatükk 2 Köide 1 Lk 0040

Taanikeelne eriväljaanne: Seeria I Peatükk 1972(31.12)L300 Lk 0190

Rootsikeelne eriväljaanne: Peatükk 2 Köide 1 Lk 0040

Ingliskeelne eriväljaanne: Seeria I Peatükk 1972(31.12)L300 Lk 0190

Kreekakeelne eriväljaanne: Peatükk 11 Köide 3 Lk 0190

Hispaaniakeelne eriväljaanne: Peatükk 11 Köide 2 Lk 0190

Portugalikeelne eriväljaanne Peatükk 11 Köide 2 Lk 0190



Nõukogu määrus (EMÜ) nr 2840/72, 19. detsember 1972, Euroopa Majandusühenduse ja Šveitsi Konföderatsiooni vahelise lepingu sõlmimise ja rakendussätete vastuvõtmise kohta ning lisalepingu sõlmimise kohta, mis puudutab Euroopa Majandusühenduse ja Šveitsi Konföderatsiooni vahel 22. juulil 1972 sõlmitud lepingu kehtivust Liechtensteini Vürstiriigis EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut, ning arvestades, et: Euroopa Majandusühenduse ja Šveitsi Konföderatsiooni vahel 22. juulil 1972. aastal Brüsselis sõlmitud kokkulepe tuleb sõlmida ja deklaratsioonid lisada lõppaktile koos lisalepinguga, mis on samuti sõlmitud 22. juulil 1972. aastal Brüsselis ning mis käsitleb eespool nimetatud lepingu kehtivust Liechtensteini Vürstiriigis; kuna lepinguga luuakse ühiskomitee, tuleks nimetada ühenduse esindajad kõnealuses komitees, ON VASTU VÕTNUD KÄESOLEVA MÄÄRUSE: Artikkel 1 Sõlmitakse Euroopa Majandusühenduse ja Šveitsi Konföderatsiooni vaheline leping koos selle juurde kuuluvate lisade ja protokollide ning lõppaktile lisatud deklaratsioonide ning lisalepinguga, mis käsitleb eespool nimetatud lepingu kehtivust Liechtensteini Vürstiriigis ning mis on vastu võetud ja kinnitatud ühenduse nimel. Lepingu ja lõppakti tekst on lisatud käesolevale määrusele. Artikkel 2 Lepingu artikli 36 kohaselt teatab Euroopa Ühenduste Nõukogu eesistuja, et ühendus on lepingu jõustumiseks vajalikud menetlused lõpule viinud. Artikkel 3 Lepingu artikliga 29 moodustatud ühendkomitees esindab ühendust komisjon, keda abistavad liikmesriikide esindajad. Artikkel 4 Käesolev määrus jõustub 20. detsembril 1972. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1972 Nõukogu nimel eesistuja T. Westerterp --------------------------------------------------
Euroopa Liidu Teataja L 253 , 09/11/1972 Lk 0011 - 0011

Soomekeelne eriväljaanne: Peatükk 3 Köide 5 Lk 0032

Taanikeelne eriväljaanne: Seeria I Peatükk 1972(11) Lk 0039

Rootsikeelne eriväljaanne: Peatükk 3 Köide 5 Lk 0032

Ingliskeelne eriväljaanne: Seeria I Peatükk 1972(11) Lk 0040

Kreekakeelne eriväljaanne: Peatükk 03 Köide 8 Lk 0174

Hispaaniakeelne eriväljaanne: Peatükk 03 Köide 6 Lk 0122

Portugalikeelne eriväljaanne Peatükk 03 Köide 6 Lk 0122



Komisjoni määrus (EMÜ) nr 2351/72, 8. november 1972, mis täiendab määrusi (EMÜ) nr 100/72 ja (EMÜ) nr 1574/72 seoses suhkru denatureerimise protsessiga EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. detsembri 1967. aasta määrust nr 1009/67/EMÜ suhkruturu ühise korralduse kohta, [1] viimati muudetud määrusega (EMÜ) nr 607/72, [2] eriti selle artikli 9 lõiget 8, ning arvestades, et: kogemused on näidanud, et suhkru denatureerimise protsessi kirjeldus, mis sisaldub komisjoni 14. jaanuari 1972. aasta määruses (EMÜ) nr 100/72, milles sätestatakse loomatoiduks ettenähtud suhkru denatureerimise üksikasjalikud eeskirjad, [3] ja komisjoni 24. juuli 1972. aasta määruses (EMÜ) nr 1574/72, milles määratakse kindlaks loomatoiduks ettenähtud suhkru denatureerimislisatasu, [4] ei ole piisavalt täpne tagamaks sel viisil denatureeritud suhkru kasutamist üksnes loomatoiduks ja ettenähtud eesmärgil; neid määrusi tuleks seetõttu vastavalt täiendada, ilma et muudetaks kõnealust protsessi; käesoleva määrusega ettenähtud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 "või c) 0,250 kg raud(III)oksiidi; sel juhul peab segu värvus olema selgelt vahemikus tumepunasest pruunini." Artikkel 2 "või c) 0,250 kg raud(III)oksiidi; sel juhul peab segu värvus olema selgelt vahemikus tumepunasest pruunini." Artikkel 3 1. Määruse (EMÜ) nr 1574/72 kohaselt välja antud denatureerimislisatasu tõendid tühistatakse vastavalt olukorrale omaniku või omandaja taotlusel, kui taotlus esitatakse enne 31. detsembrit 1972. 2. Denatureerimistagatis tagastatakse kohe pärast tõendi tühistamist. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. november 1972 Komisjoni nimel president S. L. Mansholt [1] EÜT 308, 18.12.1967, lk 1. [2] EÜT L 75, 28.3.1972, lk 4. [3] EÜT L 12, 15.1.1972, lk 15. [4] EÜT L 167, 25.7.1972, lk 18. --------------------------------------------------
Euroopa Liidu Teataja L 299 , 31/12/1972 Lk 0004 - 0004

Soomekeelne eriväljaanne: Peatükk 3 Köide 5 Lk 0056

Taanikeelne eriväljaanne: Seeria I Peatükk 1972(31.12)L291 Lk 0063

Rootsikeelne eriväljaanne: Peatükk 3 Köide 5 Lk 0056

Ingliskeelne eriväljaanne: Seeria I Peatükk 1972(30-31.12) Lk 0088

Kreekakeelne eriväljaanne: Peatükk 03 Köide 8 Lk 0235

Hispaaniakeelne eriväljaanne: Peatükk 03 Köide 6 Lk 0166

Portugalikeelne eriväljaanne Peatükk 03 Köide 6 Lk 0166



Komisjoni määrus (EMÜ) nr 2847/72, 29. detsember 1972, millega uute liikmesriikide ühinemise tõttu ühendusega muudetakse määrusi (EMÜ) nr 100/72 ja (EMÜ) nr 1897/72 EUROOPA ÜHENDUSTE KOMISJON, võttes arvesse Brüsselis 22. jaanuaril 1972. aastal allkirjastatud lepingut uute liikmesriikide ühinemise kohta Euroopa Majandusühenduse ja Euroopa Aatomienergiaühendusega, [1] eriti sellele lisatud akti [2] (edaspidi "akt") artiklit 153, ning arvestades, et: vastavalt akti artiklile 30 tuleb akti II lisas sätestatud suunistega kooskõlas kohandada komisjoni 14. jaanuari 1972. aasta määrust (EMÜ) nr 100/72 (milles sätestatakse loomatoiduks ettenähtud suhkru denatureerimise üksikasjalikud eeskirjad, [3] muudetud määrusega (EMÜ) nr 2351/72 [4]) ning komisjoni 1. septembri 1972. aasta määrust (EMÜ) nr 1897/72 (alalise pakkumismenetluse kohta valge suhkru eksporditoetuse kindlaksmääramiseks, [5] muudetud määrusega (EMÜ) nr 2523/72 [6]); neid määrusi tuleks seepärast täiendada uute liikmesriikide osas, ON VASTU VÕTNUD KÄESOLEVA MÄÄRUSE: Artikkel 1 "4. Lõikes 2 sätestatud lõpptähtaeg tuuakse Iirimaal ja Ühendkuningriigis tunni võrra ettepoole, kui kõnealustes liikmesriikides ei kehti suveaeg." Artikkel 2 Määruse (EMÜ) nr 100/72 artikli 25 lõikele 1 lisatakse järgmised mõisted: "denatured sugar" "denatureret sukker". Artikkel 3 "Kui Iirimaal või Ühendkuningriigis ei kehti suveaeg, tuuakse eelmistes lõigetes kõnealuste liikmesriikide jaoks sätestatud lõpptähtajad tunni võrra ettepoole." Artikkel 4 Käesolev määrus jõustub 1. jaanuaril 1973. Käesolevat määrust kohaldatakse alates 1. veebruarist 1973. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. detsember 1972 Komisjoni nimel president S. L. Mansholt [1] EÜT L 73, 27.3.1972, lk 5. [2] EÜT L 73, 27.3. 1972, lk 14. [3] EÜT L 12, 15.1. 1972, lk 15. [4] EÜT L 253, 9.11.1972, lk 11. [5] EÜT L 201, 2.9.1972, lk 8. [6] EÜT L 270, 1.12.1972, lk 65. --------------------------------------------------
Euroopa Liidu Teataja L 106 , 05/05/1972 Lk 0001 - 0001

Soomekeelne eriväljaanne: Peatükk 3 Köide 4 Lk 0129

Taanikeelne eriväljaanne: Seeria I Peatükk 1972(II) Lk 0377

Rootsikeelne eriväljaanne: Peatükk 3 Köide 4 Lk 0129

Ingliskeelne eriväljaanne: Seeria I Peatükk 1972(II) Lk 0393

Kreekakeelne eriväljaanne: Peatükk 03 Köide 7 Lk 0223

Hispaaniakeelne eriväljaanne: Peatükk 03 Köide 5 Lk 0224

Portugalikeelne eriväljaanne Peatükk 03 Köide 5 Lk 0224



Nõukogu määrus (EMÜ) nr 922/72, 2. mai 1972, millega sätestatakse siidiusside kasvatamiseks abi andmise üldeeskirjad 1972/73. kasvatusaastaks EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 24. aprilli 1972. aasta määrust (EMÜ) nr 845/72, [1] millega sätestatakse erimeetmed siidiusside kasvatamise edendamiseks, eriti selle artikli 2 lõiget 4, võttes arvesse komisjoni ettepanekut ning arvestades, et: määruse (EMÜ) nr 845/72 artikliga 2 sätestatakse abi andmine ühenduses kasvatatud siidiusside puhul; tuleks vastu võtta kõnealuses artiklis sätestatud üldised rakenduseeskirjad; abisüsteemi kohaldamise lihtsustamiseks tuleks igas liikmesriigis abi anda ainult nende siidiusside puhul, mis on kasvatatud selle liikmesriigi territooriumil; selle süsteemi nõuetekohaseks toimimiseks on vaja kindlaks määrata siidiussikasvatajad, kellel on õigus abi saada, ja täpsustada teatavad abi andmise tingimused; tuleb kehtestada halduskontrolli süsteem, et tagada abi andmine ainult abi saamise tingimustele vastavatele toodetele; selle süsteemi ühtseks kohaldamiseks tuleks täpsustada abi arvutamise üksikasjalikud eeskirjad; käesolev määrus peaks kehtima ainult ajavahemikul, mis võimaldab selle tõhusust hinnata, ON VASTU VÕTNUD KÄESOLEVA MÄÄRUSE: Artikkel 1 Järgnevates artiklites sätestatud üldeeskirju kohaldatakse määruse (EMÜ) nr 845/72 artiklis 2 ettenähtud abi suhtes, mida antakse ühenduses kasvatud siidiusside puhul 1972/73. kasvatusaastaks. Artikkel 2 1. Liikmesriik annab abi oma territooriumil kasvatatud siidiusside puhul kui siidiussikasvataja seda taotleb. 2. Liikmesriikidel on õigus anda abi ainult neile siidiussikasvatajatele, kes on siidiussimunade kastid saanud heakskiidetud asutuselt ja kes on pärast kasvatamise edukat lõpetamist tarninud saadud kookonid heakskiidetud asutusele. 3. Siidiusside kasvatamine loetakse edukalt lõpetatuks kui kasutatud munade kastidest saadakse vähemalt miinimumkogus kookoneid; kõnealune miinimumkogus tuleb veel kindlaks määrata. Artikkel 3 Selleks et toode, millele abi taotletakse, vastaks abi saamise tingimustele, kehtestavad tootjaliikmesriigid halduskontrolli süsteemi. Artikkel 4 Abi summa arvutatakse ühe siidiussimunade kasti kohta. Artikkel 5 Käesolev määrus jõustub päev pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. mai 1972 Nõukogu nimel eesistuja G. Thorn [1] EÜT L 100, 27.4.1972, lk 1. --------------------------------------------------
Komisjoni määrus (EMÜ) nr 688/72,

28. märts 1972,

millega muudetakse määrust (EMÜ) nr 1767/68 kolmandatesse riikidesse imporditavate lillesibulate, juure- ja varremugulate miinimumhindade süsteemi kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] eriti selle artikli 7 lõiget 2,

ning arvestades, et:

komisjoni 6. novembri 1968. aasta määruse (EMÜ) nr 1767/68 (kolmandatesse riikidesse imporditavate lillesibulate, juure- ja varremugulate miinimumhindade süsteemi kohta, [2] muudetud määrusega (EMÜ) nr 1946/70 [3]) artiklis 1 sätestatakse, et ekspordi miinimumhinnad tuleks kindlaks määrata hiljemalt iga aasta 31. oktoobril, välja arvatud begooniate, sinningiate, gladioolide, daaliate ja liiliate hinnad, mis tuleb kindlaks määrata hiljemalt 31. detsembril, ning et liikmesriigid peaksid edastama igal aastal begooniate, sinningiate, gladioolide, daaliate ja liiliate puhul enne 1. detsembrit ja muude ekspordi miinimumhinna süsteemi kuuluvate toodete puhul enne 15. oktoobrit kogu teabe hinnasuundumuste hindamiseks rahvusvahelistel turgudel ja miinimumhindade kindlaksmääramiseks;

kogemused on näidanud, et liikmesriigid ei suuda määruse (EMÜ) nr 1767/68 artikli 1 lõikes 3 osutatud teavet esitada nõutud tähtaegadel; nimetatud määruse korrektse kohaldamise tagamiseks tuleks muuta kõnealuse teabe saatmise kuupäevasid ja sellest tulenevalt ka eri lillesibulate ekspordi miinimumhindade kindlaksmääramise kuupäevasid;

käesolevas määruses sätestatud meetmed on kooskõlas elustaimede turu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. "1. Määruse (EMÜ) nr 234/68 artikliga 7 ettenähtud ekspordi miinimumhinnad määratakse kindlaks igal aastal hiljemalt:

- 31. märtsil begooniate, sinningiate, gladioolide, daaliate ja liiliate puhul,

- 31. jaanuaril muude toodete puhul.

Kõnealuseid hindu kohaldatakse pärast hindade kindlaksmääramise kuupäeva koristatud toodete suhtes."

2. Sama artikli lõikes 3 asendatakse kuupäevad 1. märts ja 1. jaanuar vastavalt kuupäevadega 1. detsember ja 15. oktoober.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. märts 1972

Komisjoni nimel

president

S. L. Mansholt

[1] EÜT L 55, 2.3.1968, lk 1.

[2] EÜT L 271, 7.11.1968, lk 7.

[3] EÜT L 215, 30.9.1970, lk 15.

--------------------------------------------------
Euroopa Liidu Teataja L 076 , 22/03/1980 Lk 0007 - 0014

Kreekakeelne eriväljaanne: Peatükk 11 Köide 19 Lk 0180



Nõukogu määrus (EMÜ) nr 680/80, 18. märts 1980, kirjavahetuse teel sõlmitud kokkulepete kohta, millega korrigeeritakse teatavaid tollimaksuvabu kvoote, mille Ühendkuningriik on avanud kooskõlas vastavate Euroopa Majandusühenduse ning Soome Vabariigi, Norra Kuningriigi ja Rootsi Kuningriigi vaheliste vabakaubanduslepingute protokolliga nr 1 EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: vabakaubanduslepingud Euroopa Majandusühenduse ja Soome Vabariigi, [1] Euroopa Majandusühenduse ja Norra Kuningriigi [2] ning Euroopa Majandusühenduse ja Rootsi Kuningriigi [3] vahel allkirjastati Brüsselis vastavalt 5. oktoobril 1973, 14. mail 1973 ja 22. juulil 1972; tuleks korrigeerida teatavaid Ühendkuningriigis nimetatud vabakaubanduslepingute protokolli nr 1 alusel avatud maksuvabu kvoote ja heaks kiita sel eesmärgil kirjavahetuse teel sõlmitud kokkulepped, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks kirjavahetuse teel sõlmitud kokkulepped, millega korrigeeritakse teatavaid tollimaksuvabu kvoote, mille Ühendkuningriik on avanud kooskõlas vastavate Euroopa Majandusühenduse ning Soome Vabariigi, Norra Kuningriigi ja Rootsi Kuningriigi vaheliste vabakaubanduslepingute protokolliga nr 1. Kokkulepete tekstid on lisatud käesolevale määrusele. Artikkel 2 Nõukogu eesistujal on õigus määrata isik, kes on volitatud kokkulepetele alla kirjutama, et need ühenduse suhtes siduvaks muuta. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. märts 1980 Nõukogu nimel eesistuja A. Ruffini [1] EÜT L 328, 28.11.1973, lk 2. [2] EÜT L 171, 27.6.1973, lk 2. [3] EÜT L 300, 31.12.1972, lk 97. --------------------------------------------------
Euroopa Liidu Teataja L 123 , 19/05/1980 Lk 0001 - 0001

Kreekakeelne eriväljaanne: Peatükk 11 Köide 20 Lk 0003

Hispaaniakeelne eriväljaanne: Peatükk 11 Köide 12 Lk 0215

Portugalikeelne eriväljaanne Peatükk 11 Köide 12 Lk 0215



Nõukogu määrus (EMÜ) nr 1192/80, 26. märts 1980, kokkuleppe sõlmimise kohta kirjavahetuse teel, millega muudetakse Euroopa Majandusühenduse ja Islandi Vabariigi vahelist lepingut teatavate tollitariifistiku tootekirjelduste kohandamise osas EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust seoses Tollikoostöö Nõukogu 18. juuni 1976. aasta soovitusest tulenevate muudatuste ning teatavate ühisesse tollitariifistikku ja Islandi tollitariifistikku tehtavate ühepoolsete muudatustega tuleks Euroopa Majandusühenduse ja Islandi Vabariigi vahelises lepingus [1] kohandada teatavaid tollitariifistiku tootekirjeldusi; samuti on vaja muuta eespool nimetatud lepingut selleks, et kehtestada tollitariifistiku tootekirjelduste kohandamise lihtsustatud kord lepinguosaliste tariifides edaspidi tehtavate muudatuste korral, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vahelise lepingu muutmist käsitlev kirjavahetuse teel sõlmitud kokkulepe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 1980. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. märts 1980 Nõukogu nimel eesistuja G. Marcora [1] EÜT L 301, 31.12.1972, lk 2. --------------------------------------------------
Official Journal L 098 , 16/04/1980 P. 0006 - 0006

Swedish special edition: Chapter 3 Volume 12 P. 0015

Spanish special edition: Chapter 03 Volume 17 P. 0221

Portuguese special edition Chapter 03 Volume 17 P. 0221

Finnish special edition: Chapter 3 Volume 12 P. 0015

Greek special edition: Chapter 03 Volume 28 P. 0109



KOMISJONI MÄÄRUS (EMÜ) nr 914/80, 15. aprill 1980, millega muudetakse teist korda määrust (EMÜ) nr 2960/77 sekkumisametite valduses oleva oliiviõli müügi üksikasjalike eeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 590/79,2 eriti selle artikli 12 lõiget 4, ning arvestades, et: komisjoni määruse (EMÜ) nr 2960/77,3 muudetud määrusega (EMÜ) nr 883/79,4 artikli 5 lõikes 3 määratakse kindlaks etapp, mille jooksul kohaldatakse pakkumismenetluse raames kinnitatud oliiviõli madalaimat müügihinda; määruse (EMÜ) nr 2960/77 artikli 5 lõike 3 kohaldamisaeg on piiratud; kogemused on näidanud, et kõnealuses määruses kindlaksmääratud etapp on oliiviõlisektori puhul kõige asjakohasem; seepärast ei tuleks enam piirata kõnealuse sätte kohaldamist; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2960/77 artikli 5 lõige 3 muudetakse järgmiseks: "3. Miinimumhind on ilma maksudeta ja see on 100 kilogrammi oliiviõli kohta, mis on tarnitud otse laost kas ostja veokile laaditud ostjale kuuluvates vaatides või ostja paakautos." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1980. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. aprill 1980 Komisjoni nimel asepresident Finn GUNDELACH 1 EÜT 172, 30.9.1966, lk 3025/66. 2 EÜT L 78, 30.3.1979, lk 1. 3 EÜT L 348, 30.12.1977, lk 46. 4 EÜT L 111, 4.5.1979, lk 16.
Euroopa Liidu Teataja L 144 , 10/06/1980 Lk 0001 - 0001

Soomekeelne eriväljaanne: Peatükk 11 Köide 9 Lk 0182

Kreekakeelne eriväljaanne: Peatükk 11 Köide 20 Lk 0209

Rootsikeelne eriväljaanne: Peatükk 11 Köide 9 Lk 0182

Hispaaniakeelne eriväljaanne: Peatükk 11 Köide 13 Lk 0003

Portugalikeelne eriväljaanne Peatükk 11 Köide 13 Lk 0003



Nõukogu määrus (EMÜ) nr 1440/80, 30. mai 1980, koostöölepingu sõlmimise kohta Euroopa Majandusühenduse ning Indoneesia, Malaisia, Filipiinide, Singapuri ja Tai ehk Kagu-Aasia Maade Assotsiatsiooni liikmesriikide vahel EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: on vaja sõlmida koostööleping Euroopa Majandusühenduse ning Indoneesia, Malaisia, Filipiinide, Singapuri ja Tai ehk Kagu-Aasia Maade Assotsiatsiooni liikmesmaade vahel, saavutamaks ühenduse eesmärgid välismajandussuhete valdkonnas; teatavad lepinguga ettenähtud majanduskoostöö vormid ületavad ühise kaubanduspoliitika vallas piiritletud tegevusvolitusi, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks koostööleping Euroopa Majandusühenduse ning Indoneesia, Malaisia, Filipiinide, Singapuri ja Tai ehk Kagu-Aasia Maade Assotsiatsiooni liikmesmaade vahel. Lepingu tekst on lisatud käesolevale määrusele. Artikkel 2 Nõukogu eesistuja edastab lepingu artikliga 8 ettenähtud teate. [2] Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. mai 1980 Nõukogu nimel eesistuja G. Zamberletti [1] EÜT C 85, 8.4.1980, lk 83. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 226 , 29/08/1980 Lk 0011 - 0011

Soomekeelne eriväljaanne: Peatükk 4 Köide 1 Lk 0048

Kreekakeelne eriväljaanne: Peatükk 11 Köide 21 Lk 0121

Rootsikeelne eriväljaanne: Peatükk 4 Köide 1 Lk 0048

Hispaaniakeelne eriväljaanne: Peatükk 04 Köide 1 Lk 0110

Portugalikeelne eriväljaanne Peatükk 04 Köide 1 Lk 0110



Nõukogu määrus (EMÜ) nr 2211/80, 27. juuni 1980, Euroopa Majandusühenduse ning Taani valitsuse ja Fääri saarte kohaliku valitsuse vahelise kalastuskokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: 3. novembri 1976. aasta resolutsiooniga, mis käsitleb alates 1. jaanuarist 1977 ühenduses 200meremiilise kalastusvööndi moodustamise teatavaid välisaspekte, otsustas nõukogu, et ühenduse kalurid peavad saama kolmandate riikide vetes kalapüügiõigused ja säilitama need vastavalt asjakohastele ühenduse kokkulepetele; tuleks sõlmida ühenduse ning Taani valitsuse ja Fääri saarte kohaliku valitsuse vaheline 15. märtsil 1977 allkirjastatud kalastuskokkulepe, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ning Taani valitsuse ja Fääri saarte kohaliku valitsuse vahelise kalastuskokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistuja edastab kokkuleppe [2] artikliga 11 ettenähtud teate. Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuni 1980 Nõukogu nimel eesistuja A. Sarti [1] EÜT C 182, 31.7.1978, lk 55. [2] Nõukogu peasekretariaat avaldab kokkuleppe jõustumise kuupäeva Euroopa Ühenduste Teatajas. --------------------------------------------------